इंडिया का मुख बाहर की तरफ है तो भारत का रूप विश्व परिदृश्य से अज्ञात दिखता है। इस इंडिया में देश के आठ दस बड़े शहर हैं जो विश्व बिरादरी से जुड़े हैं और यहीं के सामाजिक,आर्थिक,राजनीतिक तथा धार्मिक शिखर पर विराजमान लोग और उनके पालित विद्वान बुद्धिजीवी जैसा देश का रूप दिखा रहे हैं वैसा ही सभी देख रहे हैं। इतना ही नहीं देश के अंदर भी यही लोग भाग्य विधाता बना गए हैं। यह सब बुरा नहीं होता अगर स्वार्थवाश कार्य करने वाले इन लोगों की बुद्धि संकुचित और शारीरिक क्षमता सीमित नहीं होती। एक बात निश्चित है कि स्वार्थ मनुष्य को संकीर्ण और सीमित क्षमता वाला बना देता हैं इसलिए इन शिखर पुरुषों से यह अपेक्षा तो करनी ही नहीं चाहिए कि वह अपने दृष्टिकोण यह u को कभी व्यापक रखकर काम करें क्योंकि उन्होंने हमेशा ही दायरों में रहकर जीवन बिताया है। यह इनके लिए संभव ही नहीं है। कहा जाता है जो देह के पास हैं वही दिल के पास है। बड़े शहरों में यही शिखर पुरुष और इनके पालित बुद्धिमान रहते हैं। इनके पास सारी सुविधाएँ हैं जो इन्होने सारे देश से कमाई हैं मगर अपने पास स्थापित वैभव के इनको कुछ नहीं दिखता। यह सब भी स्वीकार्य होता अगर पूरे देश को प्रभैत करने का माद्दा इनके पास नहीं होता।